पत्नी को पीटने पर राजनयिक को वापस बुलाया  
वर्मा का शीघ्र ही दिल्ली तबादला किया जा रहा है। उनके दिल्ली आने के बाद जरूरी पड़ने पर उनके खिलाफ कदम उठाया जा सकता है।
विदेश मंत्रालय ने लंदन में पत्नी पर हमला करने के आरोपी राजनयिक अनिल वर्मा के मामले को गंभीरता से लिया है और अब उनका तबादला किया जा रहा है।  सूत्रों ने बताया कि वर्मा का शीघ्र ही दिल्ली तबादला किया जा रहा है। उनके दिल्ली आने के बाद जरूरी पड़ने पर उनके खिलाफ कदम उठाया जा सकता है।  सूत्रों के मुताबिक राजनयिक के खिलाफ लगे आरोपों के जांच निष्कर्ष पर यह कदम आधारित होगा।  डेली मेल की खबर के अनुसार लंदन में भारतीय उच्चायोग में आर्थिक मामलों के प्रभारी वर्मा ने पिछले महीने गरमागरम बहस के बाद पत्नी पर कथित रूप से हमला किया था।  इस घटना के सामने आने के बाद मंत्रालय ने कहा था कि भारतीय उच्चायोग और उसे इस घटना की जानकारी है और वे इस पर सावधानीपूर्वक गौर कर रहे हैं।